25 साल पहले 60 रुपए किलो से की थी शुरुआत; अब 320 रुपए किलो
Madhya Pradesh Zayka Special Story - टीकमगढ़ जिले में कई बुंदेली व्यंजन मशहूर हैं। जिले के पर्यटन स्थलों पर देसी-विदेशी सैलानियों के लिए बुंदेलखंडी व्यंजन परोसे जाते हैं, लेकिन तिवारी जी की मावा और ड्राय फ्रूट से बनी गुजिया कुछ खास है
टीकमगढ़ जिले में कई बुंदेली व्यंजन मशहूर हैं। जिले के पर्यटन स्थलों पर देसी-विदेशी सैलानियों के लिए बुंदेलखंडी व्यंजन परोसे जाते हैं, लेकिन तिवारी जी की मावा और ड्राय फ्रूट से बनी गुजिया कुछ खास है। बड़ी संख्या में लोग इसके दीवाने हैं। गुजिया खरीदने के लिए हर दिन दुकान पर लोगों की भीड़ लगी रहती है।
टीकमगढ़-झांसी हाईवे पर ज्यौरा गांव में करीब 25 साल पहले गणेश तिवारी ने मावे की गुजिया बनाना शुरू किया। ड्राय फ्रूट और ताजे मावे से बनी गुजिया को लोगों ने खूब पसंद किया और धीरे-धीरे इसकी डिमांड बढ़ने लगी। शुरुआती दो-तीन सालों में ही ज्यौरा की गुजिया पूरे जिले में फेमस हो गई। इसके बाद आसपास के जिलों जैसे झांसी, ग्वालियर, आगरा सहित कई शहरों के लोग इसकी डिमांड करने लगे। अब हाल यह है कि दूर-दूर से लोग गुजिया की मांग करने लगे हैं।
त्योहारों पर होती है जबरदस्त डिमांड
सामान्य दिनों में तिवारी जी की गुजिया की बिक्री 50 से 60 किलो रहती है, लेकिन त्योहारों में इसकी डिमांड काफी हो जाती है। गणेश तिवारी ने बताया कि होली, दिवाली, रक्षाबंधन जैसे पर्व पर 2 से 3 क्विंटल गुजिया की बिक्री हो जाती है। उन्होंने बताया कि गुजिया की डिमांड कितनी भी अधिक हो जाए, लेकिन क्वालिटी से कभी समझौता नहीं किया।
2 साल में बढ़ाते हैं 20 रुपए
गणेश तिवारी ने बताया कि 24 साल पहले 60 रुपए किग्रा के भाव से गुजिया बेचना शुरू किया था। समय के साथ-साथ जब महंगाई बढ़ने लगी तो गुजिया के रेट भी बढ़ाना पड़े। उन्होंने बताया कि हर 2 साल बाद 20 रुपए रेट बढ़ाते हैं, जिससे आज 320 रुपए किग्रा भाव हो गए हैं।
ये भी पढ़ें- 
इस खीर को खाने CM शिवराज स्कूटर से आते थे 
रायसेन स्थित माना ढाबा की खीर का नाम सुनकर ही लोगों के मुंह में पानी आ जाता है। यह वही खीर है, जिसके मुरीद सीएम शिवराज सिंह चौहान भी हैं। वे भी खीर खाने के लिए स्कूटर से ढाबे पर आते थे। यही नहीं, पूर्व सीएम बाबूलाल गौर भी इस खीर के दीवाने थे। रायसेन जिले के प्रभारी मंत्री रहते हुए जब भी वे रायसेन आए, बिना खीर खाए नहीं लौटे। आज भी भोपाल के कई लोग सिर्फ ढाबे पर खीर खाने आते हैं। सबसे ज्यादा भीड़ गुरुवार, शनिवार और रविवार को होती है। इन तीन दिनों में लोगों को खीर खाने के लिए लाइन तक में लगना पड़ता है। पूरी खबर यहां पढ़ें
इंदौर के खोपरा पेटिस के नेता-सेलेब्रिटी भी दीवाने
आज हम जायका में इंदौर के फेमस विजय चाट हाउस के आलू-खोपरा पेटिस के बारे में बताएंगे। यह इंदौरियों को पता है कि 54 सालों से एक जैसा स्वाद दे रहे गुजरात के ठाकर परिवार ने पेटिस की शुरुआत बटला मसाला से की थी। यानी वे पेटिस में खोपरा-ड्रायफ्रूट की जगह मटर का बना मसाला डालते थे। इसे जनता पेटिस नाम दिया था, लेकिन इंदौरियों ने मटर की जगह खोपरा पेटिस को ज्यादा पसंद किया। पूरी खबर यहां पढ़ें​​​​​​​